கேள்வி: கிள்ளான் ஆறு - ஆற்று வழித்தடம் பற்றி நீங்கள் என்ன அறிந்துள்ளீர்கள்?
பதில்: கோலாலம்பூருக்கு வடகிழக்கே 25 கி.மீ. (16 மைல்) தொலைவில், பகாங் மாநிலத்தின் எல்லைக்கு அருகில் அமைந்து இருக்கும் கோம்பாக், கிள்ளான் கேட் அணை எனும் மலைப் பகுதியில் கிள்ளான் ஆறு உருவாகிறது. கிள்ளான் ஆறு 11 முக்கிய துணை ஆறுகளால் இணைக்கப்பட்டு உள்ளது. கோம்பாக் ஆறு, பத்து ஆறு, கெராயோங் ஆறு, டாமன்சாரா ஆறு, குரோ நதி, குயோ ஆறு, பென்சாலா ஆறு மற்றும் அம்பாங் ஆறு ஆகியவை கிள்ளான் ஆற்றின் துணை ஆறுகளாகும். கிள்ளான் ஆறு மேற்குத் திசை வழியாக ஓடி மலாக்கா நீரிணையில் கலக்கிறது.
கேள்வி: கிள்ளான் ஆறு - கிள்ளான் ஆற்றுப் படுகையில் உள்ள இடங்கள் பற்றி தகவல் சொல்.
பதில்: * அம்பாங் ஜெயா * கோலாலம்பூர்–காராக் விரைவுச்சாலை * ஜாமிஃ பள்ளிவாசல் * பிரிக்பீல்ட்ஸ் * பங்சார் * லெம்பா பந்தாய் * கிள்ளான் லாமா சாலை * பூச்சோங் * பெட்டாலிங் ஜெயா * சுபாங் ஜெயா * சா ஆலாம் * கிள்ளான் * கிள்ளான் துறைமுகம்
கேள்வி: கிள்ளான் ஆறு - வெள்ளக் கட்டுப்பாடு என்பது என்ன?
பதில்: கிள்ளான் ஆற்றின் கரைகளில் நிரம்பி வழியும் வெள்ளத்தால் கோலாலம்பூர் அடிக்கடி பாதிக்கப்பட்டு உள்ளது. 1926-ஆம் ஆண்டில், ஒரு முறை கடுமையான வெள்ளம் கோலாலம்பூரைத் தாக்கியது. அதன் பின்னர் வெள்ள அபாயத்தைக் குறைக்கும் முயற்சியில் திட்டங்கள் தொடங்கின. கோம்பாக் - கிள்ளான் ஆறுகளின் சங்கமத்திற்கு கீழே உள்ள கிள்ளான் ஆற்றின் ஒரு பகுதி நேர் செய்யப்பட்டது. ஆற்றைத் திசை திருப்புவதற்காக வெள்ளத் தடுப்புக் கரைகள் உருவாக்கப்பட்டன. இந்தத் திட்டம் 1932-இல் முடிக்கப்பட்டது.